*Ғылым және жоғары білім*

*министрі С. Нұрбектің*

*Үкімет сағатындағы баяндама жобасы*

**Құрметті депутаттар!**

Ғылым мен инновацияны дамыту – дамудың жаңа экономикалық бағытының негізгі басымдықтарының бірі.

2-слайд.

Бүгінде елімізде 22 456 ғылыми кадр бар. Бұл өткен жылымен салыстырғанда 839 адамға артық *(2022 жылы – 21 617, 2021 жылы – 22 665)*. Зерттеушілердің 37 пайызы *(2022 жылы – 35%)* ғылыми жәнне академиялық дәрежеге ие, одан ғылым докторы – 1 743, ғылым кандидаты – 3 945, философия докторы (PhD) – 2 460 және бейіні бойынша докторы - 96 құрайды. Сондай-ақ, зерттеушілердің 34 пайызын – 35 жасқа дейінгі жас ғалымдар; 43 пайызын – 35-54 жастағылар; 23 пайызын – 55 жастан асқандар ғалымдар құрайды.

3-слайд.

Елімізде 414 – ұйым *(2022 ж. - 438, 2021 ж. – 396)* ғылыми зерттеулер мен тәжірибелік - конструкторлық жұмыстарды жүзеге асырады.

4-слайд.

Қазіргі уақытта ғылыми әлеует 11 салалық министрліктерде орналыстырылған. Ғылым және жоғары білім министрлігіне бағынысты небәрі 26 ғылыми ұйым бар, бұл жалпы санның 28 %-ын ғана құрайды.

*Анықтама:*

***Денсаулық сақтау*** *министрлігінде – 17,* ***Ауыл шаруашылығы*** *министрлігінде – 30,* ***Индустрия және инфрақұрылымдық*** *даму министрлігінде – 5,* ***Экология және табиғи ресурстар*** *министрлігінде – 3,* ***Энергетика министрлігінде*** *– 2, Цифрлық даму, инновациялар және аэроғарыш өнеркәсібі министрлігінде – 6,* ***Төтенше жағдайлар, Қорғаныс, Еңбек және халықты әлеуметтік қорғау*** *министрліктері – бір ұйымнан бар.*

Ғылым және жоғары министрлігі Жоғары ғылыми-техникалық комиссиясының жұмыс органы ретінде барлық салалық министрліктердің ғылымға арналған бюджеттік қаржыландыру көлемін Комиссия отырысына шығарады. 2023 – 2025 жылдарға арналған бюджеттік бағдарламалар әкімшілерінің бағдарламалық-нысаналы қаржыландыру көлемдері слайдта көрсетілген.

5-слайд.

Мемлекет басшысының сайлауалды бағдарламасында берген тапсырмасына сәйкес ғылымды қаржыландыруды кезең кезеңімен ұлғайту бойынша мақсатты жұмыстар жүргізілуде.

**Ғылымды қаржыландыру соңғы үш жылда 3 есе артты** (2020 жыл – 50,1 млрд. тг, 2021 жыл - 71,6 млрд тг, 2022 жыл - 70,2 млрд тг, 2023 жыл – 158,5 млрд тг, 2024 жыл - 283, 3 млрд. тг, 2025 жыл - 358,5 млрд. тг). Сондай-ақ, ғылыми **жобаларды коммерцияландыру қаржысы 3 есеге** (2021 жыл -5,4 млрд. тг, 2022 жыл -5,4 млрд. тг, 2023 жыл – 17,1 млрд тг, 2024 жыл - 25.1 млрд. тг, 2025 жыл – 21,1 млрд. тг) артты.

6-слайд.

Қазақстанда жүргізілген бірқатар реформаларға қарамастан, соңғы 30 жылда ғылым экономикалық даму мен азаматтардың әл-ауқатының өсуінің негізгі драйверіне айналмады және «жұмылдыру моделі» парадигмасы сақталды. Посткеңестік елдердің көпшілігі секілді, біз ғылым кадрларының қартаюы, мемлекеттік қаржыландыруға тәуелділік және ғылыми зерттеу, ғылыми-техникалық және тәжірибелік жұмыстарға бизнестің өте төмен қызығушылығы сынды барлық мәселелерді айқын көрудеміз.

Осы проблемаларды шешу үшін Үкімет отандық ғылым мен кадрлық әлеуетті дамыту үшін белгілі бір іс-шаралары бар қажетті стратегиялық құжаттарды қабылдады.

7-слайд.

Ағымдағы жылғы 28 наурызда «ҚР жоғары білімді және ғылымды дамытудың 2023 – 2029 жылдарға арналған тұжырымдамасы» бекітілді. Олар қажетті ресурстармен қамтамасыз етілді.

Біз бұл құжатта «Ғылым» саласы бойынша негізгі міндеттерді айқындадық. Олар ғалымдар санын көбейту, ғылыми экожүйені нығайту, ғылымның экономикаға үлесін арттыру, университеттік ғылымды дамыту және ғылымды басқаруды жетілдіру және т.б.

8-слайд.

2022 жылдан бастап «Ғылым туралы» Заңға енгізілген өзгерістерді іс жүзінде іске асыру басталды.

Іргелі зерттеулерді жүзеге асыратын ғылыми институттарға қаржыландыру бөлінді.

Базалық қаржыландыруға жетекші ғалымдардың еңбегіне ақы төлеу енгізілді; ҰҒМ шешімдерін апелляциялау институты енгізілді; ғылыми тағылымдамадан өтудің нормативтік базасы бекітілді. Жүргізілген шаралар нәтижесінде ғалымдардың жалақысы 2 есеге (252 мың теңгеге дейін) ұлғайтылды.

Іргелі ғылыми зерттеулерді жүзеге асыратын ғылыми ұйымдарды қаржыландыру нормалары бекітілді.

**Апелляциялық комиссия** құрылды. Ол жұмысты апелляциялық комиссия туралы Ережеге сәйкес жүзеге асырады.

9-слайд.

**Ұлттық ғылым академиясының рөлін нығайту** және оған мемлекеттік мәртебе беру үшін «Ғылым туралы» Заңға өзгерістер енгізілді, республикалық бюджеттен ҚР Ұлттық ғылым академиясын қаржыландыру мәселелері шешілді, Үкімет зейнеткерлік жастағы академиктерге 60 айлық есептік көрсеткіш мөлшерінде ай сайынғы өмір бойғы стипендияларды белгіледі. «Ғылым ордасы» ғимаратын жөндеу бойынша жұмыстар жүргізілуде.

2023 жылғы 27 наурыздағы **ҚР Президентінің №152 Жарлығымен ҚР Ұлттық ғылым академиясы Қазақстан Республикасы Президентінің жанынан қайта аталды.**

10-слайд.

Мемлекет басшысының тапсырмасына сәйкес АҚШ, Сингапур, Корея, Жапония және басқа да елдердің тәжірибесіне сүйене отырып, ҚР Президентінің жарлығымен Ғылым және технологиялар жөніндегі ұлттық кеңес құрылды. Оның міндеті - ұлттық ғылыми-технологиялық саясаттың басымдықтарын, дамудың пәрменді тетіктерін айқындау, ағымдағы жағдайды сараптамалық бағалау болып табылады.

*Анықтама: Кеңес құрамы* ***42 адамнан тұрады****, оның* ***30 жетекші ғалымдар****, оның ішінде* ***6-шетелдік ғалымдар****.*

Басқа елдердің тәжірибесі көрсетіп отырғандай, Ұлттық кеңестің жұмысы ұлттық ғылымның беделі мен сапасын көтеруге ғана емес, сондай-ақ тежеу мен тепе-теңдік жүйесіндегі маңызды элемент бола отырып, «дәстүршілдердің» ғылымға ықтимал консерватизмі мен қарсылығын еңсеруге мүмкіндік береді. Ағымдағы жылғы 12 сәуір Ғылым күнінде Мемлекет басшысының қатысуымен Ғылыми **Кеңестің бірінші отырысы өтті.**

11-слайд.

Мемлекет басшысының тапсырмасымен жас ғалымдарды қолдау күшейтілді. Жас ғалымдарды арналған гранттық қаржыландыру конкурстары нәтижесінде 881 жоба жүзеге асырылуда.

Сондай-ақ, Ғылым және жоғары білім министрлігімен қаржыландыратын әрбір жобада жас ғалымдар мен зерттеушілердің үлесі кемінде 40% құрауы тиіс.

12-слайд.

Жыл сайын әлемнің жетекші ғылыми орталықтарында **қазақстандық ғалым** тағылымдамадан өтуде.

**416 ғалымға әлемнің жетекші орталықтарында** тағылымдамадан өтуге гранттар берілді. Тағылымдамаға жаңа конкурс жарияланды. Осы бағытта жұмыс жалғасуда.

13-слайд.

Ағымдағы жылы базалық қаржыландыру 54 ғылыми ұйымға берілді.

Ғылыми зерттеулер жүргізу үшін Ғылым және жоғары білім министрлігі жариялаған гранттық және бағдарламалық-нысаналы қаржыландыру конкурстары нәтижесінде гранттық қаржыландыру бойынша **1503 жоба**, бағдарламалық-нысаналы қаржыландыру бойынша - **102 ғылыми-техникалық бағдарлама** іске асырылуда.

Ғалымдарды қолдау және ғылыми әлеуеттерін арттыру үшін ағымдағы жылы тағы да бірнеше конкурс өткізу жоспарланып отыр.

14-слайд.

Ғылыми-техникалық қызмет нәтижелерін коммерцияландыру жобалары табысты іске асырылуда.

**Біріншіден**, коммерцияландыруға арналған жобалар нәтижесінде инновациялық өнімдерді сатудан түскен табыс 22,6 млрд теңгені құрады.

**Екіншіден** - бюджетке **салық төлемдері** түрінде – 5,7 млрд теңге. төленді.

**Үшіншіден** - 465,5 млн.теңгеге өнім **экспортталды**.

**Төртіншіден** - **жеке қаржыландыру көлемі** шамамен 6,8 млрд. теңгені құрап, 1400-ден астам жұмыс орны құрылды.

2022 жылы ғылым нәтижелерін коммерцияландыру үшін жаңа конкурсы өткізілді. Оның шеңберінде 68 грант алушылармен жалпы сомасы 17,1 млрд теңгеге шарт жасалды.

Сондай-ақ, биылғы жылы ғылым нәтижелерін коммерцияландыру үшін жаңа конкурс жарияланатын болады. Бұл үшін республикалық бюджеттен 17,1 млрд теңге бөлінді.

15-слайд.

**Жеке инвестицияларды салықтық ынталандыру** шаралары бойынша ғылыми-зерттеу және тәжірибелік-конструкторлық жұмыстарға және Сингапур, Оңтүстік Корея, Қытай тәжірибесі бойынша ғылыми орталықтарды дамытуды қаржыландыратын кәсіпкерлік субъектілері үшін 150%-ға дейін супер шегерімдер беру жөніндегі нормалар әзірленді. Салықтық жеңілдіктер мөлшерлемері мен салықтық әкімшілендіру тетіктері бойынша нақты нормалар Үкіметте талқыланды және осы жылы Салық және Кәсіпкерлік кодекстеріне өзгерістер енгізу ұсынылады. 2030 жылға дейін шегірімдерді 300% арттыру көзделіп отыр.

Бизнес үшін салық жеңілдіктерінің әлеуеті жеке сектордың ғылымды қаржыландыру үлесін жыл сайын 2 есеге, алдағы 3-5 жылда 60-70%-ға дейін, ал ғылыми-зерттеу және тәжірибелік-конструкторлық жұмыстарды жалпы қаржыландыруды жалпы ішкі өнімнің 1%-на дейін ұлғайтуға мүмкіндік береді.

16-слайд.

Ғылым мен технологияларды дамытуға арналған жер қойнауын пайдаланушылардың **күрделі салымдарының 1%-ын аудару бойынша** жұмыстар жалғасын табуда.

Орталықтандыру жөніндегі шаралар қазақстандық ғылымның басымдықтарын негізге ала отырып ғылыми зерттеу, ғылыми-техникалық және тәжірибелік жұмыстар шығындарын пайдалануды ретке келтіруге тиіс.

Қолда бар деректер жер қойнауын пайдаланушылар есебінен ғылыми-зерттеу және тәжірибелік-конструкторлық жұмыстарға қосымша ~100 млрд. теңге тартуға, жалпы келісімшарттар шеңберінде жүргізілетін ғылыми зерттеулердің тиімділігін арттыруға мүмкіндік береді.

17-слайд.

Ғылыми зерттеу жұмыстарын коммерцияландыруға және нарыққа енгізу үшін Министрлік халықаралық тәжірбиені зерделеді. Ғылымы дамыған елдерде инновациялық технологиялардың дайындық деңгейлерін анықтайтын әдістеме әзірленген. Осыған орай, қазіргі таңда инновациялық технологиялардың дайындық деңгейлерін айқындау әдістемесі (TRL) әзірленуде.

18-слайд.

Жетекші жоғары оқу орындары мен ірі кәсіпорындардың жанынан мамандандырылған инжинирингтік орталықтарды, ғылыми-технологиялық парктерді қалыптастыру пайымы көрсетілген.

Мемлекет басшысының университет ғылымын дамыту бойынша тапсырмасына сәйкес жоғары оқу орындарының ғылыми зертханалар мен тәжірибелік-сынақ инфрақұрылымын дамытуға мақсатты гранттар бөле отырып, университеттер жанындағы ғылыми-технологиялық парктерді қолдау бағдарламасы әзірленіп, іске асырылатын болады. Бағдарламалық-нысаналы қаржыландыру шеңберінде инжинирингтік орталықтардың, бизнес-инкубаторлардың, инновациялық орталықтардың жұмыс істеуі үшін университеттер жанындағы ғылыми-технологиялық парктер мен инжинирингтік орталықтарға қолдау көрсетілетін болады. Осы бағытта жұмыстар жалғасуда.

19-слайд.

Жетекші ғылыми мектептерді, зерттеу университеттерін қалыптастыру және дамыту мақсатында бағдарламалық-нысаналы қаржыландыру шеңберінде мегагранттарды бөлінетін болады.

20-слайд.

Қазақстан Республикасы Президентінің «Әділетті Қазақстан: бәріміз және әрқайсымыз үшін. Қазір және әрдайым» сайлауалды бағдарламасын іске асыру жөніндегі іс-қимыл жоспарының 69 тармағын орындау мақсатында Министрлікпен «Ғылым және технологиялық саясат туралы» ҚР Заңы жобасын әзірленуде.

Жаңа заң ғылым, ғылыми-техникалық қызмет, ғылыми және ғылыми-техникалық қызмет нәтижелерін коммерцияландыру саласындағы қоғамдық қатынастарды реттеп, еліміздің ғылыми және инновациялық жүйесі мен технологиялық саясатының жұмыс істеуі мен дамуының негізгі қағидаттары мен тетіктерін айқындайды.

Заң жобасын әзірлеу мақсатында 230-дан астам жетекші ғалымдарды, сарапшыларды, мемлекеттік органдар мен бизнес өкілдерін тарта отырып жұмыс тобы құрылды. Жұмыс тобы «Ғылым және технологиялық саясат туралы» ҚР Заңының реттеу саясатының консультативтік құжатын әзірледі. Аталған құжат мемлекеттік органдарға келісуге жолданды. **Заң жобасының қабылдану мерзімі 2024 жылғы сәуір.** Аталған бағытта жұмыстар жалғасуда.

Жаңа Заңы ел экономикасының өндірістік секторларына ғылымды қажетсінетін зерттеулерді тарту мақсатында ғылым мен бизнес-қоғамдастық арасындағы диалогтың қалыптасуына ықпал етеді.

Осылайша, қазіргі уақытта ғылыми қауымдастықтың көтеріп отырған мәселелері біртендеп шешімін табуда. Министрлік ғылым саласын реформалау және проблемалық мәселелерді шешу жөніндегі жұмыстар жүйелі түрде жүргізуді жалғастыратын болады.

Отандық ғылымды дамыту үшін елімізде ғылыми әлеует бар.

**Назарларыңызға рахмет!**